ΓΡΑΠΤΗ ΕΡΩΤΗΣΗ E-1635/01

υποβολή: Pere Esteve (ELDR) προς την Επιτροπή

(12 Ιουνίου 2001)

Θέμα: Αγορά ακινήτων στηυ Μαγιόρκα

Σύμφωνα με πρόσφατες μελέτες του Πανεπιστημίου των Βαλεαρίδων Νήσων,πολογίζεται ότι, στη Μαγιόρκα, ποσοστό μεγαλύτερο του 15 % της έκτασης του νησιού ανήκει σήμερα σε γερμανούςπηκόους.

Στη βόρεια πλευρά του νησιού, στη Serra de Tramuntana, το ποσοστό αυτό φθάνει το 25 % και, σε ορισμένους δήμους, ποσοστό μεγαλύτερο του 50 % ανήκει ήδη σε γερμανούςπηκόους. Κατά την εκτίμηση του γερμανικού προξενείου της Μαγιόρκα, 90 000 Γερμανοί είναι ιδιοκτήτες ακινήτων στο νησί αυτό.

Εξάλλου, οι τιμές των κατοικιών στη Μαγιόρκα αυξήθηκαν κατά 26,6 % τον τελευταίο χρόνο. Οι Βαλεαρίδες Νήσοι είναι είναι η Αυτόνομη Διοικητική Περιφέρεια της Ισπανίας όπου παρατηρείται η μεγαλύτερη αύξηση στις τιμές των ακινήτων.

Η Επιτροπή αναγνώρισε πρόσφατα ότι η αγοραπωλησία ακινήτων αποτελεί ένα ζήτημα πολύ ευαίσθητο, από πολιτική άποψη, για την πλειοψηφία των χωρών που είναιποψήφιες για ένταξη στην ΕΕ. Για τον λόγο αυτόν, η Επιτροπήπέβαλε μια πρόταση περιορισμού της δυνατότητας αγοράς δεύτερης κατοικίας, επί μία πενταετία.

Επιπλέον, το Πρωτόκολλο για την απόκτηση ακινήτων στη Δανία, που προσαρτάται στη ΣΕΚ, αναφέρει ότι η Δανία μπορεί να διατηρήσει την ισχύουσα νομοθεσία της στο θέμα της δευτερεύουσας κατοικίας.

Λαμβάνονταςπόψη τα προηγούμενα αυτά που τέθηκαν από τα θεσμικά όργανα της Ευρωπαϊκής Ένωσης, καθώς επίσης και την κατάσταση που έχει δημιουργηθεί στις Βαλεαρίδες Νήσους όσον αφορά την αγορά ακινήτων, θα ήθελα να ερωτήσω την Επιτροπή τα εξής: Είναι η Επιτροπή ενήμερη σε σχέση με την κατάσταση αυτή; Προτίθεται η Επιτροπή να λάβει κάποια μέτρα για το πρόβλημα που αντιμετωπίζουν οι Βαλεαρίδες Νήσοι; Γιατί προσφέρεται αυτό το είδος προστασίας σε ορισμένες περιοχές της Ευρώπης, ενώ μια περιφέρεια όπωοι Βαλεαρίδες Νήσοι, η οποία αντιμετωπίζει το ίδιο πρόβλημα, δεν απολαμβάνει κανενός είδους προστασία;

Απάντηση του κ. Solbes Mira Εξ ονόματος της Επιτροπής

(31 Ιουλίου 2001)

Η ελεύθερη κυκλοφορία κεφαλαίων είναι μια θεμελιώδης ελευθερία που εγγυώνται οι διατάξεις των άρθρων 56 έως 60 (πρώην άρθρα 73Β έως 73 Ζ της συνθήκης ΕΚ). Το άρθρο 56 επιβεβαιώνει την αρχή της πλήρους ελευθερίας στις κινήσεις κεφαλαίων μεταξύ κρατών μελών, που είχε ήδη εισαχθεί στην οδηγία 88/361/ΕΟΚ του Συμβουλίου της 24ης Ιουνίου 1988 για τη θέση σε εφαρμογή του άρθρου 67 της συνθήκης(1).

Η ίδια η συνθήκη ΕΚ δεν περιέχει ορισμό της έκφρασης κίνηση κεφαλαίων. Το Δικαστήριο χρησιμοποιεί πάντως την ονοματολογία των κινήσεων κεφαλαίων που περιέχεται στο παράρτημα της προαναφερθείσας οδηγίας ως ενός ενδεικτικού, μη εξαντλητικού καταλόγου, των κινήσεων κεφαλαίων. Στην ονοματολογία αυτή περιλαμβάνονται οι επενδύσεις σε ακίνητα στην κατηγορία των κινήσεων κεφαλαίων. Στις επενδύσεις αυτές περιλαμβάνονται τόσο επενδύσεις που πραγματοποιούνται στο εθνικό έδαφος από μη κατοίκους, όσο και επενδύσεις σε ακίνητα που πραγματοποιούνται στο εξωτερικό από κατοίκους.

Συνεπώς, οι πολίτες της Κοινότητας μπορούν ελεύθερα να πραγματοποιούν επενδύσεις σε ακίνητα στις Βαλεαρίδες Νήσους. Οποιοσδήποτε περιορισμός στις εν λόγω κινήσεις κεφαλαίων θα συνιστούσε παράβαση των κανόνων της συνθήκης, εκτός εάν το άρθρο 57 επέτρεπε κάτι τέτοιο ή αν δικαιολογούνταν για λόγους εθνικής πολιτικής, ασφαλείας ήγείας. Ωστόσο, και σύμφωνα με το Δικαστήριο, οι εξαιρέσεις αυτές πρέπει να νοούνταιπό στενή έννοια και αποκλείουν οποιαδήποτε ερμηνεία που βασίζεται σε οικονομικούς λόγους.

Όσον αφορά το τελευταίο ερώτημα του Αξιότιμου μέλους, η Επιτροπή θα ήθελε ναπενθυμίσει ότι οι Δανικοί περιορισμοί για την αγορά δευτερεύουσας κατοικίας είναι η μόνη εξαίρεση στην ελεύθερη κυκλοφορία κεφαλαίων στην Κοινότητα. Το πρωτόκολλο αριθ. 1 για την απόκτηση ακινήτων στη Δανία αποτελεί αναπόσπαστο μέρος της συνθήκης ΕΚ και δενπάρχει κανένας χρονικός περιορισμός όσον αφορά τη διάρκειά του. Οποιαδήποτε τροποποίηση της συγκεκριμένης διάταξης θα απαιτούσε τροποποίηση της συνθήκης ΕΚ αποδεκτής από όλα τα κράτη μέλη, της Δανίας συμπεριλαμβανομένης, ή μια μονομερή χαλάρωση των περιορισμών αυτών από τη Δανία.

Όσον αφορά τιςποψήφιες προς ένταξη στην ΕΕ χώρες, έχουν επιτραπεί ορισμένες προσωρινές εξαιρέσεις στη συνθήκη ΕΚ, στο πλαίσιο των ενταξιακών διαπραγματεύσεων. Μεταξύ των εξαιρέσεων αυτών περιλαμβάνονται μεταβατικά μέτρα στον τομέα των ακινήτων (γεωργικά κτήματα, δάση και δευτερεύουσες κατοικίες). Ωστόσο, εν αντιθέσει προς το πρωτόκολλο αριθ. 1, τα μέτρα αυτά είναι προσωρινού χαρακτήρα.

(1) ΕΕ L 178 της 8.7.1988.